**Claus Waidtløw Quartet – Flavours:**

Den anmelderroste CD Flavours (Gateway Music) fra 2012, er seneste udspil fraSaxofonisten Claus Waidtløws eminente kvartet.

Flavours er nærværende, melodisk jazz på allerhøjeste niveau, spillet af nogle af danmarks førende jazzmusikere: Henrik Gunde (klaver) og Kaspar Vadsholt (bas) er begge kendt fra DR Big Bandet, mens Morten Lund (trommer) bl.a. nyder international anerkendelse som medlem af den italianske pianist Stefano Bollani´s trio.

Kvartettens udtryk er nutidigt, men kærligheden til traditionen fornægter sig ikke og det høres tydeligt når de spiller. De har spillet sammen siden debut CD´en From the Story Book (Calibrated Rec.) fra 2005, de kender hinanden ud og ind og kommunikationen mellem dem er nærmest telepatisk – der tages chancer og musikken er fokuseret, nærværende og levende. Dansk instrumental jazz på internationalt niveau.